Beach House Dwarswegstrand | Reviews
Frank James D - Oct 2017
Frank James D
It was outstanding for a first visit. Best choice ever. Loved the hospitality and the fact that it is environmentally friendly. We really loved the holiday accommodation.
Vir 'n eerste besoek, dit was uitstekend. Oorwegend my beste keuse ooit. Hou van gasvryheid en omgewingsvriendelikheid. Uiteraard het ons ons vakansie en verblyf grootliks geniet.
Beach House Dwarswegstrand's response
Ons is baie bly dat julle dit geniet het en die huis so netjies agtergelaat het. Julle is altyd weer welkom.
Frans E - Aug 2017
Die huis het genoeg gebied in terme van ons benodigdhede, maar ons was baie teleurgesteld met die beddens/matrasse en die beddegoed. Die matrasse is na ons mening gaar, die beddegoed is oud en teen die prys wat ons betaal het, sou mens wit linnegoed verwag het. Ons weet nie of die beddegoed vervang is sedert die vorige huurders nie. Ons het die braaikamer geniet, maar dit is baie vreemd dat die vensters van die 2 badkamers in die braaikamer is en met die vensters wat nie behoorlik toemaak nie, is dit 'n verleentheid as iemand die toilet gebruik en daar word in die braaikamer gekuier. Dit het geblyk dat die kombuis nie behoorlik skoongemaak is voor ons koms nie, die toonbanke en tafel was vetterig en alle breekware het ons gewas voor gebruik. Die huis se ligging en sekuriteit is baie goed, maar die inhoud laat veel na wense oor. Die katte was ook 'n las in die nag as hulle probeer inkom het by die venster in die hoofslaapkamer, wat ook nie behoorlik kon toemaak nie. Ons het al verskeie kere deur LekkeSlaap bespreek en nog altyd goeie diens en akkommodasie ervaar, maar ek sal nie die huis vir ander aanbeveel nie.
Ek is baie dankbaar vir die terugvoering aangesien dit 'n paar onduidelikhede uit die weg kan ruim. Die woning word nie permanent bewoon nie, maar daar is twee katte wie versorg word deur die dame wat in die tuinwoonstel bly. Dit word so aangedui in die advertensie. Vorige huurders het juis die aandag van die twee vriendelike troeteldiere geniet.
Die meubels dateer uit die tagtigerjare. Die novylonvloere dateer ook uit die tagtigerjare. Die huis is skoongemaak 2 dae voor die persoon ingetrek het en vog is ongelukkig 'n probleem so naby die see wat veroorsaak dat ruite baie vinnig aanpak, vensterrame swel en veral mense van die binneland ongemaklik kan laat voel.
Ek wil dit dus duidelik stel vir toekomstige huurders dat dit 'n gemaklike ruim huis is naby die see en nie 'n luukse moderne woning nie. Nogmaals jammer dat die advertensie moontlik verkeerd geinterptreteer is.
Marlene M - Aug 2017
Dit was baie lekker, sal beslis weer van die woning gebruik maak. Alles volledig toegerus in 'n aangename stil area. See 100 m van huis en alle omliggende areas naby om te kon gaan besigtig. Absoluut die geld werd deur en deur.
David S - Apr 2016
Dit was baie aangenaam. Naby see en veilig. Kinders het dit ook baie geniet.
Address: 41 Cillie Street, Dwarswegstrand , Groot Brakrivier, 6525, Western Cape
https://travelground.imgix.net/AAEAAQAAAAAAAAAAAAAAJGZmYjY4NGUyLTY3MmQtNGVkNy1iYWY1LTJhZjQwM2UzYjg4NQ?w=1440&h=960&fit=crop&auto=format From R1 199 per night (sleeps 6) 4 5 1 5 41 Cillie Street Dwarswegstrand 6525 Western Cape 0860 022 102 14:00-20:00 11:00 -34.051080481984 22.269006818533